f30c01b073bdd029e4cd655c54d4ccf4
Ποιες είναι οι Υπηρεσίες Διακόσμησης που προσφέρουμε;
-----------------------------------------------------


douleutaras.gr
2019.43
* **Διακόσμηση σαλονιού**
* **Διακόσμηση υπνοδωματίου**
* **Διακόσμηση μπαλκονιού ή κήπου**
* **Διακόσμηση χωλ**
* **Διακόσμηση μπάνιου**
* **Διακόσμηση κουζίνας**


Για κάθε εργασία που χρειάζεσαι στη διακόσμηση σπιτιού, στο Douleutaras.gr θα βρεις και τους κατάλληλους επαγγελματίες για να αναλάβουν δράση, εύκολα και γρήγορα.


1da83b82c1ceb66207a8893cce792771
Τι να προσέξω στη διακόσμηση του σπιτιού μου;
---------------------------------------------


douleutaras.gr
2019.43
### **1. Διάλεξε με προσοχή τα χρώματα.**


Πέρα από τα βασικά πράγματα που πρέπει να προσέξεις στην επιλογή χρωμάτων για το [βάψιμο σπιτιού](https://www.youtube.com/watch?v=6EhIDvpRROw&t=1s) και έχουν να κάνουν με πιο τεχνικά θέματα, υπάρχουν και μερικά ακόμα που πρέπει να ξέρεις. Για να έχεις μια όμορφη διακόσμηση είναι σημαντικό να διαλέξεις μέχρι 3 διαφορετικά χρώματα, εκ των οποίων δεν πρέπει να είναι όλα έντονα. Παίξε με τους συνδυασμούς και τις αποχρώσεις, αλλά φρόντισε το αποτέλεσμα να είναι ισορροπημένο.


### **2. Δώσε βάση στα έπιπλα.**


Όσα διακοσμητικά, χρώματα και χαλιά και αν βάλεις σε ένα δωμάτιο, τα έπιπλα είναι οι πρωταγωνιστές στη διακόσμηση σπιτιού. Μη φοβηθείς να διαλέξεις ιδιαίτερα έπιπλα που εκφράζουν το προσωπικό σου γούστο και απόφυγε έτοιμες, σεταρισμένες λύσεις. Ένας έμπειρος διακοσμητής μπορεί να σε βοηθήσει ιδιαιτέρως στο σημείο αυτό.


### **3. Επίλεξε έργα τέχνης.**


Δεν έχει σημασία τι είδος ή στυλ θα προτιμήσεις. Από απλούς πίνακες, μέχρι κάτι πιο εξεζητημένο, σημασία έχει να σε εκφράζει. Τα έργα τέχνης προσθέτουν κάτι διαφορετικό στη διακόσμηση εσωτερικού χώρου και για αυτό θεωρείται σημαντική η ύπαρξή τους. Μια ιδέα που βρίσκει εφαρμογή σε πολλές διακοσμήσεις σπιτιών, είναι να ταιριάζουν τα χρώματα των έργων τέχνης με τα χρώματα στους τοίχους ή τα έπιπλα.


### **4. Ρίξε άπλετο φως.**


Μην περιορίζεσαι μόνο σε μια βασική πηγή φωτός για κάθε δωμάτιο. Είτε πρόκειται για το σαλόνι, είτε για τη κουζίνα, είναι σίγουρα πολύ πιο λειτουργικό να έχεις και μικρότερα βοηθητικά φωτιστικά σε στρατηγικά σημεία. Εκτός όμως από αυτό, θα βοηθήσει σημαντικά και στην αισθητική του χώρου.


ad984e11eee5ccc4085956c951ba22f1
Tips για ένα ξεχωριστό ύφος διακόσμησης σπιτιού
-----------------------------------------------


douleutaras.gr
2019.43
Παρακάτω έχουμε συλλέξει κάποιες βασικές συμβουλές, ώστε το σπίτι σου να είναι πάντα προσεγμένο και αισθητικά ταιριαστό με την προσωπικότητά σου:


### **1. Πάρε έμπνευση και δείξε δημιουργικότητα**


Το διαδίκτυο είναι μία ατελείωτη πηγή από ιδέες, κατασκευές και [αναπαλαιώσεις παλιών επίπλων](https://www.douleutaras.gr/bsdir/ksylourgoi/anapalaiosi-epiplon/). Σκέψου τι μπορείς να κατασκευάσεις και να αναπαλαιώσεις στο σπίτι σου, ώστε να του δώσεις μία φρέσκια, αλλά και πιο προσωπική πνοή. Ακόμα και αν δεν μπορείς να το κατασκευάσεις μόνος σου, έχοντας πάρει ιδέες και με τη βοήθεια ενός [ξυλουργού,](https://www.douleutaras.gr/bsdir/ksylourgoi/) μπορείς να πετύχεις τα πάντα!


### **2. Μην ξεσηκώνεις τη διακόσμηση άλλων σπιτιών**


Σίγουρα, είναι καλό να παίρνεις ιδέες από περιοδικά, ακόμα και από άλλες οικίες, για να σου δώσουν τα κατάλληλα ερεθίσματα για τη δική σου διακόσμηση εσωτερικών χώρων. Ωστόσο το να ξεσηκώνεις όλο το στυλ και να προσπαθείς να το εφαρμόσεις στο σπίτι σου, αφαιρεί την προσωπική σου πινελιά, με αποτέλεσμα να μη σε αντιπροσωπεύει και να μην το νιώθεις οικείο.


### **3. Απομάκρυνε παλιά διακοσμητικά και έπιπλα**


Το να ανανεώνεις τη διακόσμηση του χώρου σου, σημαίνει και να ξεχωρίζεις τα είδη που δεν είναι πλέον χρηστικά ή ταιριαστά και να τα απομακρύνεις! Μπορείς να ανανεώσεις κάποια παλιά κομμάτια, ώστε να ταιριάζουν με το νέο στυλ διακόσμησης σπιτιού που επιλέγεις ή και να αποφασίσεις να τα αφαιρέσεις από το χώρο, έτσι ώστε να δώσεις βήμα στις νέες ιδέες που έρχονται στο χώρο σου.


### **4. Μη φοβηθείς τον πειραματισμό με νέα πράγματα**


Οι τάσεις στη διακόσμηση ανανεώνονται κάθε χρόνο. Επίσης, κάθε εποχή έχει διαφορετικά χρώματα και στοιχεία για τη διακόσμηση του χώρου σου. Φυσικά, υπάρχουν και διαχρονικές λύσεις για μια διακόσμηση σπιτιού που πάντα είναι στη μόδα. Ωστόσο, σου προτείνουμε να δοκιμάζεις νέα πράγματα, τα οποία ανανεώνουν το χώρο και τη διάθεσή σου.


### **5. Επίλεξε τον κατάλληλο επαγγελματία**


Σε περίπτωση που δεν ξέρεις από που να πρωτοξεκινήσεις, ένας επαγγελματίας διακοσμητής μπορεί να είναι η λύση στη δική σου διακόσμηση σπιτιού. Οι επαγγελματίες της πλατφόρμας μας είναι στη διάθεσή σου, για να μελετήσουν το χώρο και να σου προτείνουν ενδιαφέρουσες προτάσεις, προσαρμοσμένες στο προσωπικό σου γούστο, αλλά και την προσωπικότητά σου.


Αν ψάχνεις ιδέες για τη δική σου διακόσμηση σπιτιού, εμείς είμαστε εδώ. Καταχώρησε την εργασία σου στην πλατφόρμα μας, με λίγα μόνο κλικ και θα πάρεις άμεσα προσφορές από έμπειρους διακοσμητές στην περιοχή σου, στις πιο προσιτές τιμές!

